Mirzino jato
Mirzino jato je bio bosanskohercegovački i jugoslavenski disco-pop sastav iz Sarajeva, koji je nastao krajem 1970-ih pod utjecajem njemačkog disco sastava Boney M. Sastav su činili Mirza Alijagić, Zumreta Midžić poznatija kao Zuzi Zu i Gordana Ivandić. Mirzino jato je objavilo dva albuma: Šećer i med (1979.) i Naјslađi rode (1983.). Sve pjesme za prvi album napisao je Sead Lipovača, rok gitarista iz hard rok grupe Divlje jagode, a tekstove Marina Tucaković. Najpopularnija pjesma grupe Mirzino jato bila je "Apsolutno tvoj", a objavljena je 1979. godine. Sve pjesme za drugi album napisali su članovi grupe Zana, a nedugo nakon njegovog objavljivanja dolazi do razlaza grupe Mirzino jato. Mirza Alijagić je karijeru nastavio kao bas u sarajevskoj operi, Gordana Ivandić (sestra bubnjara Bijelog dugmeta Gorana Ipeta Ivandića) postala je pjevačica sastava Makadam, a Zuzi Zu je samostalno nastavila svoju karijeru kao pjevačica pop, rok i romske muzike, kao i sevdalinki, te autor muzike i tekstopisac. Mirza Alijagić ponovo je na kratko osnovao grupu Mirzino jato 1994. godine i snimio još jedan album pod nazivom Mirzino Jato.